CELEX: E2012P0008
Language: mt
Date: 2012-07-15 00:00:00
Title: Rikors imressaq fil- 15 ta’ Lulju 2012 minn DB Schenker kontra l-Awtorità ta' Sorveljanza tal-EFTA (Il-Kawża E-8/12)

18.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 314/10
            
         Rikors imressaq fil-15 ta’ Lulju 2012 minn DB Schenker kontra l-Awtorità ta' Sorveljanza tal-EFTA
   (Il-Kawża E-8/12)
   2012/C 314/09
   Fil-15 ta’ Lulju 2012 Schenker North AB, Schenker Privpak AB u Schenker Privpak AS (kollettivament DB Schenker), irrappreżentati minn Jon Midthjell, advokat, Advokatfirmaet Midthjell AS, Grev Wedels plass 5, N-0151 Oslo, in-Norveġja, ressqu rikors quddiem il-Qorti tal-EFTA kontra l-Awtorità ta' Sorveljanza tal-EFTA.
   Ir-rikorrenti jitolbu lill-Qorti tal-EFTA sabiex:
   
               (1)
            
            
               Tħassar id-deċiżjoni kkontestata, kif innotifikata lir-rikorrenti fit-18 ta’ Mejju 2012, fil-Każ tal-ASE Nru 68736 (DB Schenker), minħabba li tinnega l-aċċess għal:
               
                           (i)
                        
                        
                           Dikjarazzjoni kompluta tal-kontenut fil-Każ tal-ASE Nru 34250 (Norway Post/Privpak);
                        
                     
                           (ii)
                        
                        
                           Ittra bid-data jew li waslet fit-13 ta’ Lulju 2010 minn Norway Post;
                        
                     
                           (iii)
                        
                        
                           Il-minuti tal-laqgħat bejn il-konvenut, inkluż il-President tagħha, u Norway Post u/jew il-Gvern Norveġiż;
                        
                     
         
               (2)
            
            
               Tħassar id-deċiżjoni kkontestata, kif innotifikata lir-rikorrenti fit-23 ta’ Mejju 2012, fil-Każ tal-ASE Nru 68736 (DB Schenker), minħabba li tinnega l-aċċess għal dikjarazzjoni kompluta tal-kontenut tal-fajl tal-każ fl-istess każ;
            
         
               (3)
            
            
               Tħassar id-deċiżjoni kkontestata, kif innotifikata lir-rikorrenti fit-2 ta’ Lulju 2012, fil-każ tal-ASE Nru 68736 (DB Schenker), minħabba li tinnega aċċess għal:
               
                           (a)
                        
                        
                           proċeduri għall-amministrazzjoni tal-fajls tal-każijiet, inklużi iżda mhux limitati l-proċeduri għar-reġistrazzjoni tal-korrispondenza li tidħol/toħroġ u d-dokumenti interni; min hu awtorizzat li jiftaħ/jagħlaq l-għadd ta’ każijiet u jirreġistra documenti/avvenimenti fuq każ; x'tip ta' informazzjoni trid tkun irreġistrata dwar kull dokument/avveniment fil-bażi ta’ dejta tal-konvenut;
                        
                     
                           (b)
                        
                        
                           proċeduri għall-ġestjoni ta’ talbiet għall-aċċess pubbliku skont ir-Regoli dwar l-Aċċess għal Dokumenti stabbiliti bid-Deċiżjoni tal-ASE Nru 407/08/COL fis-27 ta’ Ġunju 2008;
                        
                     
                           (c)
                        
                        
                           deċiżjonijiet tal-Kulleġġ tal-ASE dwar l-għoti attwali tas-setgħa lid-Direttur tad-Dipartiment tal-Amministrazzjoni tal-konvenut; direttur tad-dipartiment tal-kompetizzjoni u tal-għajnuna mill-Istat; u d-direttur tad-dipartiment legali u eżekuttiv.
                        
                     
         
               (4)
            
            
               Tordna lill-konvenut u lil kwalunkwe intervenjent biex iħallsu l-ispejjeż.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               Ir-rikorrenti Schenker North AB, Schenker Privpak AB and Schenker Privpak AS (kollettivament imsejħa “DB Schenker”) huma parti minn grupp internazzjonali tat-trasport u l-loġistika tal-merkanzija, proprjetà tad-Deutsche Bahn AG. Schenker North AB tmexxi l-operazzjonijiet ta’ negozju tal-grupp fuq l-art, il-baħar u bil-ferrovija fin-Norveġja, l-Isvezja u d-Danimarka, inklużi s-sussidjarji Schenker Privpak AS u Schenker Privpak AB.
            
         
               —
            
            
               Fl-14 ta’ Lulju 2010, l-Awtorità ta’ Sorveljanza tal-EFTA adottat deċiżjoni fil-Każ Nru 34250 (Norway Post/Privpak), fejn sabet li Norway Post kienet abbużat mill-pożizzjoni dominanti tagħha fis-suq Norveġiż tal-kunsinja tal-pakketti bejn in-negozji u l-konsumaturi fl-2000-2006. Id-Deċiżjoni ġiet ikkonfermata mill-Qorti tal-EFTA fil-Kawża E-15/10 Posten Norge AS vs l-Awtorità ta’ Sorveljanza tal-EFTA. Ir-rikorrenti qed jagħmlu talba għad-danni kontra Norway Post għat-telf ikkawżat mill-ksur, u jixtiequ jirrevedu kif il-konvenut wettaq l-investigazzjoni u l-proċedura amministrattiva. Fit-3 ta’ Awwissu 2010, ir-rikorrenti ressqu talba biex ikollhom aċċess għal dokumenti li jappartjenu għall-Każ tal-ASE Nru 34250, skont ir-Regoli dwar l-Aċċess għal Dokumenti (RAD), stabbiliti bid-deċiżjoni tal-Awtorità tas-Sorveljanza tal-EFTA Nru 407/08/COL fis-27 ta’ Ġunju 2008.
            
         
               —
            
            
               Fit-8 ta’ Marzu 2012, ir-rikorrenti nnotifikaw lill-konvenut b’avviż ta' qabel il-litigazzjoni skont l-Artikolu 37(2) SCA, fuq il-bażi li l-konvenut naqas milli jieħu deċiżjoni finali dwar it-talba tagħhom għall-aċċess, imressqa fit-3 ta’ Awwissu 2010. F’rikors separat, fil-Kawża E-7/12, ir-rikorrenti jissottomettu li l-konvenut sussegwentament naqas milli jieħu deċiżjoni dwar it-talba tagħhom għall-aċċess wara li skada l-perjodu ta’ qabel il-litigazzjoni, u biex jittratta t-talba tagħhom għall-aċċess b'mod għaldaqstant skont il-liġi, u b’hekk ikkawżalhom telf.
            
         
               —
            
            
               Ir-rikorrenti jissottomettu, f’dan ir-rikors, li huma ppreżentaw żewġ talbiet addizzjonali lill-konvenut għall-aċċess ta’ dokumenti, fit-12 ta’ Marzu 2012 u fil-11 ta’ April 2012, filwaqt li kkonsultaw il-kontenut iddikjarat fil-każ tagħhom dwar l-aċċess, irreġistrat bħala l-Każ tal-ASE Nru 68736, kif ukoll il-proċedura interna/l-istruzzjonijiet li jirregolaw lill-amministrazzjoni tal-fajls tal-każijiet tal-konvenut u t-trattament ta’ talbiet għall-aċċess pubbliku.
            
         
               —
            
            
               Fit-18 ta’ Mejju 2012, fit-23 ta' Mejju 2012 u fit-2 ta’ Lulju 2012, il-konvenut innotifika lir-rikorrenti bid-deċiżjonijiet li jikkonċernaw l-ewwel talba tagħhom tat-3 ta’ Awwissu 2010 għall-aċċess; it-tieni talba tagħhom għall-aċċess tat-12 ta’ Marzu 2012 u t-tielet talba tagħhom għall-aċċess tal-11 ta’ April 2012, rispettivament. B’dan ir-rikors, ir-rikorrenti jfittxu li jħassru dawn id-deċiżjonijiet, b’mod sħiħ jew parzjali.
            
         Ir-rikorrenti jsostnu li l-Awtorità ta’ Sorveljanza tal-EFTA:
   
               —
            
            
               Fir-rigward tal-ewwel deċiżjoni, fit-18 ta’ Mejju 2012, kisret l-Artikolu 2(1) RAD u l-Artikolu 16 SCA;
            
         
               —
            
            
               Fir-rigward tat-tieni deċiżjoni, fit-23 ta’ Mejju 2012, wettqet abbuż mill-poteri tagħha, u kisret l-Artikolu 2(1) RAD u l-Artikolu 16 SCA; kif ukoll
            
         
               —
            
            
               Fir-rigward tat-tielet deċiżjoni, fit-2 ta’ Lulju 2012, kisret l-Artikolu 2(1) RAD u l-Artikolu 16 SCA.